SIRI เตรียมเปิดขายโครงการแนวราบพร้อมมอบสิทธิพิเศษ 26-27 พ.ย.นี้
SIRI เตรียมเปิดขาย 2 โครงการแนวราบมูลค่าโครงการรวมประมาณ 3,000 ล้านบาท พร้อมมอบสิทธิพิเศษมากมายภายในงาน วันที่ 26-27 พ.ย.นี้
17 พ.ย. 2559


บริษัท แสนสิริ จำกัด (มหาชน) หรือ SIRI เตรียมเปิดการขายโครงการที่อยู่อาศัยแนวราบ 2 โครงการ อย่างเป็นทางการ (Pre-Sale) มูลค่าโครงการรวมประมาณ 3,000 ล้านบาทใน วันเสาร์และอาทิตย์ที่ 26-27 พฤศจิกายน 2559 ได้แก่ ช็อปเฮาส์ “สิริ อเวนิว เพชรเกษม 81” อาคารพาณิชย์ใหม่ เพื่อโอกาสที่ดีกว่า บนทำเลศักยภาพรายล้อมด้วยชุมชน เชื่อมต่อได้หลายเส้นทาง อาทิ ถ.เพชรเกษม, ถ.บางบอน, ถ.พระราม 2, ถ.วงแหวนกาญจนาภิเษก และรถไฟฟ้าสายสีน้ำเงิน โดดเด่นด้วยดีไซน์โมเดิร์นลอฟท์ ปรับเปลี่ยนฟังก์ชันได้ตามใจ ราคาเริ่มต้นที่ 4.99 ล้านบาท โดยจะจัดงานที่สำนักงานขายโครงการ บนถ.เพชรเกษม 81 พร้อมจัดโปรโมชั่นพิเศษ รวมมูลค่าถึง 500,000 บาท และบ้านเดี่ยวพร้อมอยู่ “บุราสิริ ราชพฤกษ์ – 345”  พร้อมให้สัมผัสการพักผ่อนในรูปแบบใหม่ ที่นำกลิ่นอายความเป็นวิถีไทยในอดีต มาประยุกต์ใช้กับการออกแบบในทุกส่วนของโครงการได้อย่างลงตัว ชูจุดเด่นศักยภาพทำเลบนถนนราชพฤกษ์ ซึ่งเป็นถนนสำคัญทางเศรษฐกิจของกรุงเทพฯ และนนทบุรี รวมทั้งแนวรถไฟฟ้าที่ตัดผ่านถึง 6 สาย เสนอขายในราคาเริ่มต้นที่ 5.29 ล้านบาท โดยจะจัดงานที่สำนักงานขายโครงการ พร้อมมอบสิทธิพิเศษเฉพาะวันงานเท่านั้น